CELEX: C2006/060/44
Language: fi
Date: 2006-03-11 00:00:00
Title: Asia C-460/05: Puolan tasavallan  23.12.2005  Euroopan parlamenttia ja Euroopan unionin neuvostoa vastaan nostama kanne

11.3.2006   
            
            
               FI
            
            
               Euroopan unionin virallinen lehti
            
            
               C 60/22
            
         Puolan tasavallan 23.12.2005 Euroopan parlamenttia ja Euroopan unionin neuvostoa vastaan nostama kanne
   (Asia C-460/05)
   (2006/C 60/44)
   Oikeudenkäyntikieli: puola
   Puolan tasavalta on nostanut 23.12.2005 Euroopan yhteisöjen tuomioistuimessa kanteen Euroopan parlamenttia ja Euroopan unionin neuvostoa vastaan. Kantajan asiamiehenä on Jarosław Pietras.
   Kantaja vaatii, että yhteisöjen tuomioistuin
   
               1)
            
            
               toteaa ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY (1) 33 artiklan 2 kohdan ja 43 artiklan 3 kohdan pätemättömiksi
            
         
               2)
            
            
               käsittelee asian puolaksi
            
         
               3)
            
            
               velvoittaa Euroopan parlamentin ja Euroopan unionin neuvoston korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Puolan tasavallan hallitus väittää, että olennaisia menettelymääräyksiä on rikottu, koska direktiivin 2005/36/EY 33 artiklan 2 kohtaa ja 43 artiklan 3 kohtaa, sellaisina kuin ne ovat sanamuodoltaan, ei ole riittävästi perusteltu.
   Kyseisissä artikloissa määritetään erilliset saavutettujen oikeuksien tunnustamista koskevat säännöt, joita sovelletaan yleissairaanhoidosta vastaavan sairaanhoitajan ja kätilön pätevyydestä Puolassa annettuihin asiakirjoihin ja jotka merkitsevät poikkeusta yleissairaanhoidosta vastaavan sairaanhoitajan ja kätilön pätevyydestä muissa jäsenvaltioissa annettujen asiakirjojen osalta saavutettuja oikeuksia koskevista säännöistä. Direktiivin 2005/36/EY johdanto-osassa ei esitetä minkäänlaista perustelua sille, miksi sellaisten yleissairaanhoidosta vastaavien sairaanhoitajien ja kätilöiden saavutettujen oikeuksien osalta, jotka vetoavat puolalaisiin ammattipätevyyttä osoittaviin asiakirjoihin, on vahvistettu edellä mainitut erilaiset säännöt.
   Se, ettei edellä mainittuja säännöksiä ole perusteltu, merkitsee EY 253 artiklan rikkomista, kun otetaan huomioon se tosiseikka, että edellä mainitut säännökset menettivät sen lainsäädäntötyöskentelyn aikana, joka johti direktiivin 2005/36/EY antamiseen, asemansa sellaisina säännöksinä, joita ei olisi tarvinnut erikseen perustella. Huolimatta siitä, että kyseisten toimenpiteiden sisältö kävi ilmi liittymissopimuksen määräyksistä, näiden toimenpiteiden hyväksi ei voitu liittymissopimuksen 9 artiklan ja direktiiviä 2005/36/EY koskeneen lainsäädäntötyöskentelyn valossa käyttää asianmukaista perustelua koskevaa olettamaa, joka perustuisi yksin siihen, että niiden sisältö oli todettu liittymissopimuksessa.
   
      (1)  EUVL L 255, 30.9.2005, s. 22.